Twee vroue, man vas oor renosterstropery | Maroela Media
Die Valke in Mpumalanga het twee vroue en 'n man in hegtenis geneem in verband met renosterstropery.
Lt. Robert Netshiunda, woordvoerder van die Valke, het gesê hulle het 'n wenk ontvang oor 'n groep mense wat beplan het om renosters in die Krugerwildtuin te stroop. "Veiligheidspersoneel by die onderskeie hekke is in kennis gestel en 'n voertuig is Donderdag by die Numbi-hek voorgekeer."
Volgens Netshiunda is die motor deursoek en is daar op 'n .375-jaggeweer, wat in die enjinkompartement versteek was, beslag gelê. Daar is glo ook 'n knaldemper en ammunisie in die kattebak gevind.
Netshiunda het gesê die verdagtes wou glo die vuurwapen in die wildtuin aflaai vir stropers wat reeds daar sou wees. "Een van die verdagtes kon daarin slaag om te ontsnap en het in die veld in gevlug."
Die drie verdagtes, onderskeidelik 20, 21 en 25 jaar oud, sal Vrydag in die Witrivier-landdroshof verskyn op aanklag van die besit van 'n ongelisensieerde vuurwapen en ammunisie en sameswering om renosters te stroop.
Mpumalanga Renosterstropery valke Witrivier
Werkers beseer toe stroombreker ontplof
Delta Mike · 4 jaar gelede
Renoster stropery kon al lankal gestop word, daar is heelwat doeltreffende metodes om dit maklik te stop, meeste sal natuurlik weer kla dat die renoster terroriste se mense regte geskand gaan wees, as jy oorgaan na misdaad verloor jy alle aanspraak op jou mense regte. Maar soos ek gese het dit kon al lankal gestop word, die regering wil nie bystand bied om dit te stop nie want die gestropery wins gaan tot op ministers vlak, daar is n vark wat homself of haarself verryk uit die misdaad uit. Presies dieselfed het in Rhodesie gebeu toe die terroriste oorgevat het, 2 kabinets ministers was die "kingpins" agter die olifant stropery.
Delta Mike, Jy slaan die spyker op sy kop. Die grootste skelms is die wat veronderstel is om dit te stop.
Wonderlike nuus! Baie dankie vir die goeie werk!
Ludwig · 4 jaar gelede
Ek moes omtrent smeek om 'n enkele jaggeweer te kan aanhou, maar hierdie skarmunkels loop rond met so 'n kwaai wapen! Ek wens die renosters het hulle bygekom voordat hulle gevang was, want nou sit en geniet hulle weelde van die tronk. Drie maaltrye per dag, slaapplek, veiligheid en mediese versorging. En ons moet daarvoor betaal!
Daar word gekla s hulle nie gevang word nie en dan is daar weer 'n spul klagtes as hulle wel gevang word. Enigste waaroor ek nuuskierig is, is as hoe 'n ernstige misdaad dit beskou word en watter tipe straf word uitgedeel vir renosterstropery. Dit is selde indien ooit wat ek lees van stropers wat gevonnis word. In die land sloer sake buitendien vir jare.
Rina Pretorius · 4 jaar gelede
eish die veld in gehardloop se julle, hehehehe, dalk so reg in die leeu se le plek in en word dus sommer self die prooi vir die honger leeus, cool ne